JohanHeinsen/ENO huggingface dataset:
Aarhuus Stifts-Tidende, 1845-05-09
J Søndags Aftes saae en Reisende, som hændelsesviis kom ind i Gaarden i Gjæstgivergaarden Skibet paa Vestergade, en Person krybe ned fra første Etage. Han gjorde Anskrig; Folk kom til, og man arresterede Personen, der af Politiet gjenkjendtes som en fra Forbedringshuset løsladt farlig Tyv. Ved Visitation fandtes han at være i Besiddelse af Diriker, et Brækjern og to Knive. Han var formodentlig ved Folks Ankomst bleven forstyrret i det Forehavende, der havde ført ham ind i det Værelse, hvorfra han ved sin Flugt blev greben. - Jo mere Ønskeligheden af, at de sidste Levninger af Fordommens og Jntolerancens uhyggelige Virkninger sporløse forsvinde af Borgersamfundets Midte, bliver indlysende, med desto større Jnteresse maa enhver oprigtig Fædrelandsven glædes ved hvert nyt Skridt, der skal lede til den fuldkomne Opnaaelse heraf. Som et af de betydningsfuldeste Momenter i de danske Jøders Udviklingshistorie staaer unægtelig den af Grosserer M. L. Nathanson i Aaret 1805 stiftede Friskole. Af Alt, hvad der er skeet til Oplysningens Udbredelse i dette Troessamfund, der lige indtil dette Aarhundredes Begyndelse levede i vor Midte i den meest aandsforkuede Tilstand, har sikkert Jntet i den Grad, bidraget til at hæve Jøderne til det hæderlige Standpunct, hvortil de efterhaanden ere stegne, som den totale Reform, der, ved hiin Skoles Oprettelse, foregik i hele deres Opdragelses= og Dannelsesvæsen, og det navnlig hos den Classe iblandt dem, der hidtil meest havde lidt under Trykket af de stedfindende sørgelige Forhold. Denne Skole feirede igaar en betydningsfuld Fest, nemlig Jndvielsen af den nye Skolebygning, som nu skal afløse den gamle faldefærdige, og til hvis Opførelse en afdød Velgiører, Stadsmægler Heymann Gerson, har skjænket en betydelig Capital. Høitideligheden, som bivaanedes af en stor Deel af Stadens Embedsmænd, Medlemmer af Universitets= og Skoledirectionen, samt af Skolens Velgjørere og ældre Elever, indlededes med en Cantate, Texten af Gottl. Siesby, Musikken af Siegfr. Salomon, hvorpaa den mosaiske Meenigheds Præst, Hr. Dr. A. A. Wolff, holdt Jndvielsestalen. Om Eftermiddagen fandt der et Festmaaltid Sted, hvortil Skolens Stifter var indbuden af flere af dens forhenværende Elever og en stor Deel af Menighedens Medlemmer. Til Erindring om denne Dag havde en betydelig Deel af de fra Skolen siden dens Stiftelse udgaaede Elever, saavel inden som udenbyes, sammenskudt en Sum, der er bleven anvendt deels til Anskaffelsen af Hr. Nathansons, af Marstrand malede, Portrait, som er ophængt paa Skolen, deels til et af en af Skolens tidligere Elever forarbeidet Sølvbæger, der blev Samme overrakt ved det for ham arrangerede Festmaaltid. J samme Anledning har Hr. Siesby leveret en biographisk Skizze af M. L. Nathanson, som i disse Dage er udk. hos Reizel. (Fædrel.) Kjøbmand (forhenv. Boghandler) Jacob Lundt af Aalborg har idag udstedt en Jndbydelse til en Actietegning paa en Lyst=Dampskibsfart, 9 a 12 Gange om Dagen imellem Kjøbenhavn og Klampenborg. Jfølge den opstillede Beregning vil den indskudte Actiecapital (10,500 kunne forrente sig med 25 PC.
Aarhuus Stifts-Tidende, 1845-05-09
Folketællingen 1845. Horsens; 5058 Personer. (1840. 4983.) (Uagtet i dette Mellemrum Byen har mistet sin Garnison, er Jndvaanerantallet dog tiltaget med 105 Jndiv.) Ribe: 2,638 Personer. (1840. 2460.) Frederikshavn: 1332. (1840. 1247.) Skive: 1151. (1840. 1015.) Nysted: 1036. (1840. 933.) Jtzehoe, 5,835 Jndvaanere.
Aarhuus Stifts-Tidende, 1845-05-09
Skibs-Efterretninger. J Torsdags, under en Storm af S., indstrandede paa Skagens Rev en fransk Skonnert fra Rouen. Besætningen er reddet, Fartøiet, sandsynligviis Brag. (A. Av.) - Den 3die Mai ankom paa Khvns Rhed fra St. Croix. Barkskibet Harriet, af Kjøbenhavn, ført af Overstyrmand R. Rasmussen; BriggenNione", ligeledes af Kjøbenhavn, ført af Capt. Qvaade; og Skonnertbriggen Agathe af Flensborg, ført af Capt. Asmussen. S. D. ankom Barkskibet Hercules, ført at Capt. Ahlmann, fra St. Domingo. Den 4de Mai afgikCadetcorvetten Flora, comd. af Capt. Paludan, bestemt til Island; og Briggen Johan Frederik, ført af Pr. Lieutn. Pedersen, bestemt til Ostindien. - J HennegaardsStrandlehn, Ribe Stift, er forleden Nat indstrandet Skonnerten Elkanor" af London, kommende fra Fayal og best. til Stettin med en Ladning af 220 Piber Viin, 200 Kister Oranger, 100 Kister Citroner &c.
Aarhuus Stifts-Tidende, 1845-05-09
Befordringer og Afgang. Under 28de April har Hs. Maj. allern. besk. Cand. theol. Alberts til Sognepræst i Grossenaspe, Kieler Provsti. Under f. D. har Hs. Maj. i Naade og med Pension entlediget første og dirigerende Borgermester i Flensborg, Etatsraad Feddersen, R. af D. Under 1ste Mai har Hs. Maj. allern. beskikket Cand. theol. H. Sonne til Sognepræst for Møgeltønder M. i Ribe Stift. Under f. D. er Prøveprocurator ved Lands-Over- samt Hof= og Stadsretten, Cand. juris J. Maag, allern. besk. til Procurator ved alle Over= og Underretter i Danmark, Høiesteret alene undtagen; endv. har Hs. M. under f. D. allernaad. udnævnt Districtslæge i Khvns Amts søndre District, Bataillonschirurg Søht, til Krigsraad. Under 2den de har Hs. M. allern, udnævnt den efter Ansøgning i Naade og med Pension entledigede Garnisonsauditeur og Advocatus regius paa St. Thomas, A. Kjellerup, til Etatsraad. Endv. har Hs. M. allern, forundt Commerceraad og Urtekræmmer Moriz Salomonsen Prædicat af Hof Urtekræmmer. Garnisonslægen i Christiansstæd, Regimentschirurg Schlegel, R. af D. og D. M., er efter Ansøgning i Naade og med Pension entlediget.
Aarhuus Stifts-Tidende, 1845-05-09
Dødsfald. Tracteur Langes Enke, Fr. August Tillge, Skomagerm. Hogstrøm (50 Aar), Maria Bergstrøm (44 Aar), Brygger I. H. Møller (68 Aar), Doris Alvilde Nissen, Joh. Frederik Lünel (23 Aar), Rasm. Høyer (36. Aar), Margrethe Lind (88 Aar), Styrmand Jac. Lauenborg. Julius Ravnsberg, Fanny Simonsen; Alle i Khvn. Maren Hammer f. Beutler i Helsingøer. Caroline Ellefsen i St. Ols Skole paa Bornholm.
Aarhuus Stifts-Tidende, 1845-05-09
Copulerede. I Horsens den 6te Mai. Hr. Organist Muth Rasmussen og Jfr. Eline Laurberg (Datter af afdøde Pastor Laurberg i Hedensted).
Aarhuus Stifts-Tidende, 1845-05-09
Aarhuus, den 9de Mai. Allerede i Slutningen af denne Maaned vil det Gau thierske Kunstberiderselskab indtræffe hertil. Fra Aarhuus vil det gaae over Randers og Aalborg, og fra sidstnævnte Sted indskibe sig til Holland.
Aarhuus Stifts-Tidende, 1845-05-09
Det Priceske Selskabs Forestillinger vedblive ogsaa her at vinde overordentligt bifald; i Onsdags Aftes blev hele Selskabet fremkaldt. Hver Aften, en heel Time for Theatret aabnes, staae Damerne udenfor i lange Rækker, og neppe er det aabnet, førend Huset er propfuldt. Der er nu kun nogle faa Forestillinger tilbage. Resende. Med Dampsk. Christian VIII til Kallundborg: Pastor Petersen med Kone og 7 Børn, Jomfruerne Jespersen og Bjødstrup, Farver Koltzon, Kbm. Chr. Christensen, Enkefrue Wittusen, Adjuncterne Warburg og Eckeroth, Discipel Mønster.
Aarhuus Stifts-Tidende, 1845-05-09
Prædikanter paa 1ste Pintsedag. Froprædiken i Domkirken Kl. 7: Hr. Pastor Fonss.
Aarhuus Stifts-Tidende, 1845-05-09
Høimesse. Domkirken Hr. Stiftsprovst Lindhard, Fruekirke Hr. Pastor Fonss. Hospitalskirken Kl. 10 Hr. Pastor Jespersen. Aftensang i Domkirken Hr. Pastor Jespersen.
Aarhuus Stifts-Tidende, 1845-05-09
Jndsendt. Tanker ved Pastor Michael Frederik Jahnsens Bortgang fra det jordiske Liv. Kun Faa kan siges at have levet som Han. Sin Ungdoms Tid anvendte han for at naae Maalet. Han vandt i Manddoms=Aarene almindelig Agtelse. Under trange Kaar gled hans Liv indtil Oldingens Alder, Han var Menighedens redelige Veileder, Gud hengiven, Til god Gjerning stod hans Hu, ei blot med Raad men i Gierning; den Forladtes, Syges Trøster; en kjærlig, trofast Ægtefælle, den ømmeste Fader. Man kan om Ham sige med Sandhed: Han var en Gudsmand. Fred med hans Støv
Aarhuus Stifts-Tidende, 1845-05-09
Bekjendtgjørelser. Læseforeningen. Extraordinair Generalforsamling Torsdagen d. 15de Mai, Kl. 7 Eftend. De ærede Herrer Uindbudne og Budne, der hædrede min afdøde Faders Begravelse ved at følge ham til Hvilestedet, modtage herved mit Hjertes inderligste Tak. Paa egne og fraværende Sødskendes Vegne Aarhuus, den 9de Mai 1845. K. M. Jahnsen.
Aarhuus Stifts-Tidende, 1845-05-09
De ærede Herrer, saavel Budne som Uindbudne, der Torsdagen den 8de dennes ledsagede min sal. afdøde Mand til sit Hvilested, modtage herved min inderligste Tak. Aarhuus, den 9de Mai 1835. Frederikke Philipsen, født Thorsen.
Aarhuus Stifts-Tidende, 1845-05-09
Theatret i Aarhuus. Mandagen den 12te Mai. 1) fire nye Tableaux, tildeels efter bekjendte Malerier; 2) La Oracovienne, dandses af Madame Rosa Price; 3) og 4) Hververen, eller: de tre føige Elskere ved det natlige Stævne, komisk Pantomme af Casorti, 5) Skibbruddet, eller den lille Matros, mimisk Ballet med tilhørende Dandse. Entreen: den her sædvanlige Theaterpriis, 2 s. for Børn 1 P. Forestillingen begynder præcise Kl. 7. Jndg, aabnes Kl. 6. Det nærmere erfares af Placaten. Brødrene Price.
Aarhuus Stifts-Tidende, 1845-05-09
Missionsforeningen i Veile Amt afholder sit Foraarsmøde i Veile, Onsdag den 21de Mai. Gudstjenesten begynder i Kirken Kl. 10 Formiddag. Dr. Rørdam, prædiker, Pastor Birchedahl aflægger Missionsberetning. Dernæst afholdes Generalforsamling, hvorved Regnskabet for afvigte Aar fremlægges, og Bidrag modtages. Foreningens Medlemmer, saavelsom alle Venner af Missions sagen, indbydes til Modet.
Aarhuus Stifts-Tidende, 1845-05-09
Ved sidste Samling i Veile Amts yngre Brandassurance Forening blev det bestemt, at der i indeværende Maaned skulde afholdes et Møde, for at foretage Valg af en ne Bestyrelse, da den ældre efter Foreningens Love er beret tiget til at fratræde. Men paa Grund af at April Maaned er en for Landmanden saare travl Tid, og man altsaa ikke kan vente nogen talrig Samling, vil Møder først blive afholdt Onsdagen den 23de Mai næstkommende, om Formiddagen Kl. 10, paa Veile Raadhuus, til hvilken Tid og Sted Selskabets Jnteressentere ville behage at give Møde. Den til næste Mai forfaldne Contingent bliver at Jnteressenterne at indbetale til Selskabets Kasserer Hr. Proprietair Hansen til Rugballegaard. Haughuus, den 29de April 1845. Linnemann, ve 1. Formand. Paa Grund af den i sidste Møde af Brandassurance Foreningen for Ind=, Udbo og Besætning for Veile Amt, tagne Beslutning, indkaldes herved alle Medlemmer af begge Afdelinger at give Møde i Veile hos Hr. Gjæstgiver Brandt Onsdagen d. 21de Mai næstkommende, om Formiddagen Kl. 10, for at høre og stemme paa de Forslag, der maatte blive fremlagte, og som skulle sigte til en Forandring i Selskabets Love. Hvolgaard, d. 24de April 1845. s. Breckling. I Ugen efter Pintse, helst om Formiddagen inden Kl. 11, ønsker jeg at modtage Anmeldelse om Confirmander. S. Kongl. Aarhuus, den 9de Mai 1845. nes Seidelin, anmelder herved sin Hjemkomst fra Hovedstaden. hvorfra er medbragt moderne Dame-Hatte, Hovedpynt og Kapper, samt Baand, Blomster m. m. til Modepynt henhørende, til Nutidens billigste Priser. Skanderborg, d. 6te Mai 1845. At jeg Undertegnede nu igjen er flyttet hertil Byen, og ligesom forhen paatager mig alle Slags Commissioner, saa som Penge=Incassationer, Kjøb og Salg, eller andre deslige, saa og expederer al Slags Skriveri, det være sig af Skjøder, Obligationer og alle andre retslige Documenter, samt i Arkeviis, skulde jeg ikke undlade at bekjendtgjøre for mine ærede Venner og Velyndere, saavel indenbyes som udenbyes boende, anbefalende mig forøvrigt til Alle og Enhver, lovende reel og billig Behandling. Aarhuus, den 21de April 1845. Schierup, Rosensgade Nr. 157.
Aarhuus Stifts-Tidende, 1845-05-09
En Jordlod paa Odder Byes Mark, af gl. Matriculs Hartkorn 1 Skp. 1 Fdkr. 1/2 Alb., indeholdende omtrent Tdr. 2 Skpr. Sædeland, kan underhaanden erholdes tilkjøbs enten med 12 Fag eller 6 Fag Huus, de Sidste til Nedbrydelse og gjenopførelse paa Lodden. Jordlodden egner sig især til Beboelse for en Pensionist eller Haandværker. Nærmere Underretning erholdes hos Undertegnede. Aarhuus, den 22de April 1835. Skjerup.
Aarhuus Stifts-Tidende, 1845-05-09
Til Michaeli førstkommende kan et meubleret Værelse erholdes tilleie i Gaarden Nr. 921 paa det store Torv, 1ste Sahl; man henvender sig til Madame Jessen, boende i Guldsmedgade.
Aarhuus Stifts-Tidende, 1845-05-09
At jeg i Aar, ligesom tilforn, anviser til Kjøb underhaanden flere større og mindre Landeiendomme, nemlig saavel Hovedgaarde, som Gaarde med uprivilegeret Hartkorn, og Vandmøller, har jeg fundet Anledning til herved at bekjendtgjöre. Veile i April 1845. N. G. Borch.
Aarhuus Stifts-Tidende, 1845-05-09
Kløverfrø, rødt, hvidt, og Thimotheefrø, bekommes hos Søren M. Dinesen.
Aarhuus Stifts-Tidende, 1845-05-09
Rigger Sæde-Horfrø, faaes i nye og gode Vare hos M. C. Lottrup.
Aarhuus Stifts-Tidende, 1845-05-09
Udmærket fedt ungt Studekjød kan faaes fra i Dag til Udgangen af Mai hos Slagter J. Reemann.
Aarhuus Stifts-Tidende, 1845-05-09
Dampskibet Loven. begynder iaar dets ugentlige Farter mellem Kiel og Snoghøi Tirsdagen den 15de April saaledes: a. J Maanederne April, Mai, September og October afgaaer Skibet: fra Kiel til Snoghøi hver Tirsdag Morgen Kl. 6, anløbende Sønderborg, Hardeshøi og Aarøesund, og fra Snoghøi tilbage til Kiel hver Onsdag Morgen Kl. 6, anløbende samme Stationer. b. J Maanederne Juni, Juli og August gaaer Skibet, fra Kiel over Snoghøi til Aarhuus hver Tirsdag Aften Kl. 10, anløbende Sønderborg, Hardeshøi, Aarøe sund og Fredericia, og fra Aarhuus over Snoghøi tilbage. til Kiel hver Torsdag Morgen Kl. 3, anløbende samme Stationer.
Aarhuus Stifts-Tidende, 1845-05-09
Paa Touren fra Kiel til Aarhuus vil Skibet saaledes i disse 3 Maaneder ankomme til Snoghøi hver Onsdag Formiddag omtrent Kl. 8, og paa Touren fra Aarhuus tilbage til Kiel hver Torsdag Formiddag omtrent Kl. 10. De trykte Planer, der forefindes paa alle privilegerede Gjæstgivergaarde og kongelige Postcontoirer, udvise Klokke. slettet, til hvilket Skibet anløber de forskjellige Steder. Snoghøi, den 15de April 1845.
Aarhuus Stifts-Tidende, 1845-05-09
Galeasen, Aurora Capt. Søren P. Brinch, ligger i Altona under Ladning med Stykgods til Aarhuus, Horsens & Veile. Aarhuus, 6te Mai 1845. A. Thomsen, Mægler.
Aarhuus Stifts-Tidende, 1845-05-09
Jagten St. Jørgen, Capt. S. M. Sørensen, ligger i Altona under Ladning med Stykgods til Aarhuus, og kan snart være færdig, da en Deel af Ladningen allerede er indladet. Aarhuus, 7de Mai 1845. A. Thomsen, Mægler.
Aarhuus Stifts-Tidende, 1845-05-09
At Borger= og Jægermusikkens Øvelse i Vennelyst vil første Gang tage sin Begyndelse den 28de Mai, og fortsættes hver Torsdag Aften, bekjendtgjøres herved. Bendstrup.
Aarhuus Stifts-Tidende, 1845-05-09
Et Flygel, 5 1/2 Oct., anvises tilkjöbs for billig Priis fra Adressecontoiret.
Aarhuus Stifts-Tidende, 1845-05-09
En confirmeret Dreng kan strax blive antagen i Bøssemagerlære, naar han derom snarest muligt henvender sig til P. Gislinge, Overvagtmester. Som Hittegods er hertil indleveret 2 Paraplyer, 1 Sæk, 1 lille Boa, 1 Silkeslør, 1 Lommetørklæde, hvori en Kappe, i Lommetørklæde, 1 Stk. Garn, 1 Bundt Søm, 1 Parasol og 1 Damestor, 1 Støvle, 1 Par Do. og en Tobakspibe med Rør; hvilket herved bekjendtgjøres. Aarhuus Politikammer, 7de Mai 1845. Fleischer.
Aarhuus Stifts-Tidende, 1845-05-09
Lexica. Neues Taschen=Wörterbuch der danischen und deutschen Sprache. 1 Rbd. 2 Mk. - Nouveau Dictionaire Portalit Francais Danois et Danois-Francais. 1 Rbd. 2 Mk.
Aarhuus Stifts-Tidende, 1845-05-09
- Schule und Reise=Taschen=Wörterbuch der franzssischen und deutschen Sprache, 5 Mk. 8 s. - Schul- und ReiseTaschen Wörterbuch der englischen und dent schen Sprache. 1 Rbd. - Bolstandigstes franzssischedeutsches und deutschfranzssisches Handworterbuch. Herausgeg, von I. A. E. Schmidt. 12 Band. 2 Rbd. 4 Mk., faaes i den Jessenske Boghandling. De befalede Af- og Tilgangs-Lister for Lægderne, saavelsom og de schemat. Udtog af Lægdsrullen, kunne faaes paa Adressecontoiret i Aarhuus. Taxt Blanquetter for Kroerne paa Landet kunne faaes paa Adressecontoiret i Aarhuus.
Aarhuus Stifts-Tidende, 1845-05-10
No 88. Løverdagen. den 10de Mai. Kongelig privilegeret Aarhuus Stifts-Tidende.
Aarhuus Stifts-Tidende, 1845-05-10
Redigeres og udgives 4 Gange ugentlig af Overkrigscommissair A. F. Elmonist,
Aarhuus Stifts-Tidende, 1845-05-10
Blandinger. At blive levende begraven er en gruopvækkende Tanke, og det finder maaskee oftere Sted, end man tænker. Alligevel er der et meget simpelt og ubedrageligt Middel til at betrygge derimod. Alle Læger ere enige i, at naar man, efter et Par Dages Forløb, aabner et Liigs Øine, og man ikke kan see noget at Øiestenen mere, men finder Øiet opløst i en valleagtig Masse, saa er Døden utvivlsom. Hvor derimod dette Tegn fattes, er Døden usikker.
Aarhuus Stifts-Tidende, 1845-05-10
J Paris er den russiske Fyrst Tusikin død i disse Dage. Han skildres som en Mand, der ene holdtes i Veiret ved et kunstigt Maskiner af Fiskebeen og Staalfjedre. Med Undtagelse af Benene var hans Person næsten ubevægelig. Hans Hoved sad skjævt paa Halsen; en sort, fiintkræppet Paryk dækkede hans Jsse; Øinene vare glasagtige, livløse, og Kinderne vare stærkt sminkede. Det Hele sad i et Futteral efter nyeste Mode.
Aarhuus Stifts-Tidende, 1845-05-10
Paven har, i en Skrivelse til Biskoppen i Augsburg, irettesat denne paa det Alleralvorligste, fordi han ved den sidstafdøde Dronning af Baierns Liigbegængelse har tilladt katholske Ceremonier og endogsaa udtrykt sig saaledes, som om denne kætterske Dronning kunde komme i Himlen, skjøndt han, som katholsk Biskop, maatte vide, at en i Kætter afdød Fyrstinde, ihvor hun saa kom hen efter Døden, dog ganske vist ikke kom i Himlen.
Aarhuus Stifts-Tidende, 1845-05-10
Det er lykkedes den østerrigske Consul i Scutari hvad der endnu aldrig er lykkedes nogen christen Magt, at føre en ung, men efter tyrkiske Love fuldmyndig Christen, der, ifølge huuslige Tvistigheder, var traadt over til Jslam, men sildigere angrede dette Skridt, tilbage i den katholske Kirkes Skjød.
Aarhuus Stifts-Tidende, 1845-05-10
Den ungdommelige Dronning af Spanien spiser Bondons den hele udslagne Dag. Medens Ministrene foredrage hende Statssager, spiser hun Sukkerkugler, og kandiserede Mandler, som de Herrer Ministre medbringe til hende i Kræmmerhuse, hvis Størrelse retter sig efter Foredragenes Mængde.
Aarhuus Stifts-Tidende, 1845-05-10
Den mangeaarige katholske Præst og Skoleinspector Kolb fra München er, i disse Dage, i Trefoldighedskirken i Berlin, offentligt traadt over til den evangeliske Kirke. J November f. A. nedlagde han sin Functioner i München, renoncerede paa alle sine Beneficier, frabad sig et nyt Valg, der var faldet paa ham som Præst ved Helligaandskirken i München, tiltraadte derpaa en Reise, opholdt sig en Tidlang i Rom, og reiste herfra til Berlin, for at træde over til den evangeliske Kirke. Hvor sjelden en Misgierning forbliver skjult, om den end nok saa længe veed at unddrage sig den straffende Retfærdighed, derpaa er følgende Begivenhed et nyt og slaaende Beviis. For treogtyve Aar siden er der, i Skoven ved Dettenhausen, funden en Jæger myrdet; Morderen havde afskaaret hans Hoved. Gjerningsmanden var ikke at opdage, og Sagen var for længe siden glemt. Nu er han angivet og udleveret af - sin egen Kone.
Aarhuus Stifts-Tidende, 1845-05-10
En Kjøbmand i Genua er dømt til sex Maaneders Fængsel, fordi han, for en Sum af 35,000 Skudi, har solgt en Englænder en Violin, som han falskeligen udgav for at have tilhørt Paganini.
Aarhuus Stifts-Tidende, 1845-05-10
J Bordeaux har en Akrobat fundet Døden paa en sørgelig Maade ved et forulykket Kunststykke. Han havde nemlig udspændt sin Linie til Spiret paa et lidet Kapeltaarn. Rask, med sikkre Skridt, steg han op Da han havde naaet sit Maal, greb han fat i Knappen, svang sig i Veiret, og stod, under de talrigt forsamlede Tilskueres Jubel, paa Hovedet paa den yderste Taarnspids. For at krone sit dristige Værk, slap han ogsaa Knappen med sine Hænder, og stod saaledes et Øieblik i fri Luft, balancerende paa den skarpe Taarn spids. Pludseligt udstødte han et Skrig; Mængden frygtede, han skulde falde, og virkeligt vaklede han et Øieblik, men han faldt ikke, og kun den usædvanlig lange Forbliven i den unaturlige Stilling lod befrygte en Ulykke. Og virkeligt var Spidsen trængt ind i den Ulykkeliges Hoved, og først efter nogle Minuters Forløb bemærkede man hans Død. Kun med Møie kunde Liget bringes ned.
Aarhuus Stifts-Tidende, 1845-05-10
Familien Dufoy i Paris, sædvanlig kaldet Drankerfamilien, er et afskrækkende Exempel paa, hvorhen Drikfældighed fører. Der var fire Brødre, som alle drak. Den Første druknede, den Anden hængte sig, den Tredie skjar Halsen over paa sig med en Ragekniv, den Fjerde sprang i Fuldskab ud fra tredie Etage og brækkede begge Benene.
Aarhuus Stifts-Tidende, 1845-05-10
Tre Soldater af den store Armee, som i Aaret 1812 bleve sendte fangne til Siberien, have skrevet hjem til deres Paarørende i Lallaing, og ere, efter saamange Aars Skilsmisse, paa Veien til deres Fædreland. Fanny Elssler havde i Paris et meget stort Paaklædningsværelse i Operahuset; ved dets Jndgang holdt to store Lakeier i Livree Vagt, men i det saae man ingen bløde Tæpper, - man saae ikke Andet, end Kridt, Kridt paa Bordet, Kridt paa Gulvet, Kridt paa Toilettet, thi Kridt er enhver Dandserindes uundværligste Hjælpemiddel; hun maa ideligen gnide sine Skosaaler, dermed, for ikke at begaae noget Feiltrin. En Aften traadte Theaterdigteren Burol ind til hende. Hun kom ham imøde med de Ord: "Jeg er ude af mig selv. Jeg skal strax optræde, og man har stiaalet mit Kridt. Jeg har bedt hele Verden om et Stykke Kridt, men Alle sige de, de have Intet. Man har sammensvoret sig imod mig, seer De, man vil gjøre det umuligt for mig at dandse, som jeg pleier. De skaffer mig lidt Kridt, ikke sandt?" – "Men, min bedste Frøken Gud velsigne Dem, hvor skal jeg finde Noget?" – Gaa, jeg bønfalder Dem! Jeg betaler enhver Priis. De har endnu et Qvarteer at løbe paa før gaaer Tæppet ikke op. Jeg venter Dem."- Klokken var elleve og alle Boutiker vare lukkede. Burol vidste ikke, hvor han skulde faae noget Kridt fra. Alligevel gik han, kom tilbage inden Qvarteret var omme, og medbragte hele ti Stykker Kridt. Hvormeget er jeg Dem skyldig spurgte Fanny. Ti Glas Sukkervand, svarede Digteren: thi jeg maatte gaae i til Kaffehuse, for at skjæle Kridtet."
Aarhuus Stifts-Tidende, 1845-05-10
En ung Pariser havde i Vinter det Mod, at lade sig drive paa et løsrevet Jisstykke ned af Seinefloden fra Berey til Passy. Neppe hørte Prindsen af Joinville tale derom, før han lod ham spørge, om han vilde træde ind i den kongelige Marine, og tilsagde ham sin særdeles Protection.
Aarhuus Stifts-Tidende, 1845-05-10
De saakaldte nordiske store Souverainer siges at have aftalt et Møde ved Rhinen i Sommer. Ogsaa Rygtet om Kongen af Preussens Reise til Kiel og Kjøbenhavn vedligeholder sig.
Aarhuus Stifts-Tidende, 1845-05-10
En Handelsbogholder ved Navn Chapuit i Paris, havde nys mistet sin Kone ved Døden; hun efterlod ham et eneste Barn. Han havde stedse omfattet Moder og Barn med den inderligste Kjærlighed. Paa Tilbageveien fra Kirkegaarden kjøbte han sig to Pistoler og en Dolk; Morgenen efter skjød han sit sovende Barn og derpaa sig selv.
Aarhuus Stifts-Tidende, 1845-05-10
J Limoges er en Mand, som eiede flere Huse, en Mængde Statspapirer og 100,000 Fres, i rede Penge, af Gjerrighed død i saa kummerlige Omstændigheder, at hans hele Garderobe ved offentlig Auction kun udbragtes til en Rigsort.
Aarhuus Stifts-Tidende, 1845-05-10
En Duel, som nys har fundet Sted i Paris, vækker stor Opsigt. Hertugen af Rovig og Hr. Perregaux sloges paa Kaarder, og bleve Begge saarede, den Første livsfarligt. Blandt Sekundanterne befandt sig Fyrsten af Mostma.